شەفەق نیوز/ وەزارەت وەرگری ئەمریکا (بینتاگۆن)، پارچە ڤیدیۆییگ
بڵاو کرد فڕۆکەی ئەڵاجەوییگ نشان دەێد لە ئاسمان باڵ گرێد وئیجا لەناو ئاو زەریاگە
نوقما بوود.
وەرگری ئەمریکا باس کرد ک کامیرایل کەشتی بی ئێس ئێس ئۆماها
لە تەمووز ٢٠١٩ چشت خڕیگ نەناسریاگ لە ئاسمان تۆمار کردن، وەگورەی کەناڵ فۆکس نیوز.
لەو ڤیدیۆ ک وە سیا و چەرمگ تۆمار کریاگە، ئەو چشت ئەڵاجەویە
دەرکەفێد ک کەمیگ گڕ خوەێد و ئیجا لەناو ئاوەگە نوقما بوود، و لویس ئیلیزوندو  ئەفسەریگە لە هەواڵگری بینتاگۆن وت: فڕۆکە ئەڵاجەویەکان
توێنن وەئازادی لە بۆشایی و ئاسمان و ئاو گەشت بکەن.
سەرچەوەیگ لە دەریایی ئەمریکی وت: ئەو ڤیدیۆ وە مۆبایل تۆمار
کریاگە لەناو ناوەند جەنگی لەناو کەشتیەگە ک خوەی شوینیگ نهێنیە و ری ئەرا وەکارهاوردن
مۆبایل لەناوی نیە.
